రేపటి నుంచి బెంగుళూరులో స్టోనా-2008 ప్రదర్శన
PNR| Last Modified      మంగళవారం,  5 ఫిబ్రవరి 2008 (18:06 IST)
బెంగుళూరులో స్టోన్-2008 అంతర్జాతీయ ప్రదర్శన బుధవారం నుంచి ప్రారంభంకానుంది. ఇందుకోసం బెంగుళూరు నగరం ముస్తాబవుతోంది. ఈ ప్రదర్శన ఆరో తేదీ నుంచి 10వ తేదీ వరకు జరుగనుంది. ఈ ప్రదర్శన ప్రారంభోత్సవ కార్యక్రమానికి ఆంధ్రప్రదేశ్ రాష్ట్ర భూగర్భ గనుల శాఖ సహాయమంత్రి సబితా ఇంద్రారెడ్డితో పాటు కర్నాటక రాష్ట్ర ఉన్నతాధికారులు పాల్గొననున్నారు. బెంగుళూరులో ప్రతి రెండేళ్లకొకసారి జరిగే ఈ ప్రదర్శనలో గెలాక్సీ గ్రానైట్‌తో పాటు రాష్ట్రంలో పలు ప్రాంతాల్లో లభ్యమవుతోన్న వివిధ రకాల గ్రానైట్ ఉత్పత్తులను ప్రదర్శనకు ఉంచుతారు.
గనుల నుంచి ఖనిజాల వెలికితీతలో ఉపయోగించే అత్యాధునిక యంత్రాలను కూడా ఇందులో ప్రదర్శనకు ఉంచుతారు. చైనాతో పాటు, యూరోపియన్ దేశాలకు చెందిన ప్రతినిధులు ఈ ప్రదర్శనకు హాజరుకానున్నారు. అంతేగాకుండా, ఉత్పత్తి ఖర్చులు పెరిగిపోవడం, డాలర్ విలువ తగ్గిన నేపథ్యంలో మంచి మార్కెట్ కోసం ఎదురుచూస్తున్న గ్రానైట్ యాజమాన్యాలు స్టోనాతో తమ ఉత్పత్తులకు డిమాండ్ పెరుగుతుందన్న చిన్న ఆశలో వున్నారు.
సంబంధిత వార్తలు